KLASA: 551-07/18-01-1

URBROJ: 2182/03-01-18-19

GRAD SKRADIN – u sklopu projekta “Budimo im podrška, UP.02.1.1.05.0026 objavljuje javni poziv za iskaz interesa za korištenje potpore i podrške starijim osobama i osobama u nepovoljnom položaju. Prijaviti se mogu osobe s prebivalištem na području Grada Skradina kojima je potrebna pomoć druge osobe u cilju unapređenja njihove socijalne uključenosti i kvalitete života.

**JAVNI POZIV NA ISKAZ INTERESA ZA KORIŠTENJE POTPORE I PODRŠKE OSOBAMA STARIJE ŽIVOTNE DOBI I OSOBAMA U NEPOVOLJNOM POLOŽAJU**

Grad Skradin u sklopu projekta “Budimo im podrška” UP.02.1.1.05.0026 sufinanciranog od strane Europske unije iz Europskog socijalnog fonda, objavljuje javni poziv za iskaz interesa za korištenje potpore i podrške osobama starije životne dobi i osobama u nepovoljnom položaju.

1. **Tko se može prijaviti**

Na poziv za iskaz interesa mogu se prijaviti:

* + Osobe starije od 65 godina
	+ Osobe mlađe od 65 godina u nepovoljnom položaju
	+ Osobe koje pravo na socijalnu uslugu potpore i podrške osobama u nepovoljnom položaju ne ostvaruju po drugoj osnovi. dakle koje ne primaju pomoć od Centra za socijalnu skrb**, bez obzira na visinu mirovine, ne postoji mirovinski census**
1. **Koje se usluge pružaju (usluge za korisnike su besplatne)**

Opis poslova:

* + Dostava namirnica
	+ Pomoć u pripremi obroka u kućanstvima
	+ Održavanje čistoće stambenog prostora
	+ Pranje i glačanje rublja
	+ Ostale usluge u kući i okućnici
	+ Pomoć pri oblačenju i svlačenju
	+ Briga o higijeni i osobnom izgledu
	+ Pomoć pri socijalnoj integraciji
	+ Posredovanje pri ostvarivanju raznih prava (dostava lijekova, dostava pomagala i sl.)
	+ Pružanje podrške kroz razgovore i druženja
	+ Pratnja i pomoć u različitim socijalnim aktivnostima
	+ I druge poslove vezane za skrb starijih i nemoćnih osoba
1. **Rokovi i način prijave**

Zainteresirane osobe za korištenje potpore i podrške osobama starije životne dobi i osobama u nepovoljnom položaju prijave mogu podnijeti u pisanom obliku i to poštom ili osobno. Obrazac prijave može se dobiti u Gradu Skradinu, Trg Male Gospe 3, II. kat, radnim danom od 8,00 do 15,00 sati ili na web stranicama Grada Skradina:

<http://www.grad-skradin.hr/>

Pisana prijava može se dostaviti poštom ili osobno na adresu: Grad Skradin, Trg Male Gospe 3, 22222 Skradin s naznakom projekt “Budimo im podrška” – prijava korisnika. Rok za dostavu prijava je 01. lipnja 2018.g.

 GRADONAČELNIK

 mr.sc. Antonijo Brajković